CELEX: 22010D0057
Language: sl
Date: 2010-04-30 00:00:00
Title: Sklep Skupnega odbora EGP št. 57/2010 z dne 30. aprila 2010 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

15.7.2010   
            
            
               SL
            
            
               Uradni list Evropske unije
            
            
               L 181/26
            
         SKLEP SKUPNEGA ODBORA EGP
   št. 57/2010
   z dne 30. aprila 2010
   o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), ter zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 16/2010 z dne 29. januarja 2010 (1).
            
         
               (2)
            
            
               Primerno je razširiti sodelovanje pogodbenic Sporazuma, da se vključi Priporočilo Evropskega parlamenta in Sveta 2009/C 155/01 z dne 18. junija 2009 o vzpostavitvi evropskega referenčnega okvira za zagotavljanje kakovosti poklicnega izobraževanja in usposabljanja (2).
            
         
               (3)
            
            
               Primerno je razširiti sodelovanje pogodbenic Sporazuma, da se vključi Priporočilo Evropskega parlamenta in Sveta 2009/C 155/02 z dne 18. junija 2009 o vzpostavitvi Evropskega sistema prenašanja kreditnih točk v poklicnem izobraževanju in usposabljanju (ECVET) (3) –
            
         SKLENIL:
   Člen 1
   V odstavku 8 člena 4 Protokola 31 k Sporazumu se dodata naslednji alinei:
   
               „—
            
            
               
                  32009 H 0708(01): Priporočilo Evropskega parlamenta in Sveta 2009/C 155/01 z dne 18. junija 2009 o vzpostavitvi evropskega referenčnega okvira za zagotavljanje kakovosti poklicnega izobraževanja in usposabljanja (UL C 155, 8.7.2009, str. 1),
            
         
               —
            
            
               
                  32009 H 0708(02): Priporočilo Evropskega parlamenta in Sveta 2009/C 155/02 z dne 18. junija 2009 o vzpostavitvi Evropskega sistema prenašanja kreditnih točk v poklicnem izobraževanju in usposabljanju (ECVET) (UL C 155, 8.7.2009, str. 11).“
            
         Člen 2
   Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma (4).
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske Unije.
   
      V Bruslju, 30. aprila 2010
      
         
            Za Skupni odbor EGP
         
         
            Predsednik
         
         Alan SEATTER
      
   
   
      (1)  UL L 101, 22.4.2010, str. 26.
   
      (2)  UL C 155, 8.7.2009, str. 1.
   
      (3)  UL C 155, 8.7.2009, str. 11.
   
      (4)  Navedena ni nobena ustavna zahteva.